Številka: 478-18/2020/111

Vsem slovenskim občinam

Datum: 7. 10. 2021

**Zadeva:** **Nepremičnine s statusom javne infrastrukture na področju kulturne – poziv za posredovanje ažuriranih podatkov in sklepov o določitvi nepremičnin za javno kulturno infrastrukturo**

Na podlagi zadnjega odstavka 70. člena Zakona o uresničevanju javnega interesa za kulturo (Uradni list RS, št. [77/07](http://www.uradni-list.si/1/objava.jsp?urlurid=20074066) - uradno prečiščeno besedilo, [56/08](http://www.uradni-list.si/1/objava.jsp?urlurid=20082344), [4/10](http://www.uradni-list.si/1/objava.jsp?urlurid=2010129), [20/11](http://www.uradni-list.si/1/objava.jsp?urlurid=2011822) in [111/13](http://www.uradni-list.si/1/objava.jsp?urlurid=20134130), 68/16, 61/17 ZUJIK in 21/18 ZNorg)ministrstvo, vodi javno evidenco nepremičnin, ki sestavljajo javno infrastrukturo na področju kulture. Skladno z navedenim členom ZUJIK in 5. členom Pravilnika o vodenju evidence javne infrastrukture na področju kulture (Uradni list RS, št. 11/03) so dolžni pristojni organi lokalne skupnosti sklepe in njihove spremembe predložiti ministrstvu v roku 15 dni po sprejemu.

Evidenca, ki jo vodi ministrstvo, ni popolna, ker je odvisna od sprotnega posredovanja podatkov in sklepov o določitvi. Ugotavljamo, da evidenca ne vsebuje vseh nepremičnin, ki so določene za javno infrastrukturo na področju kulture, podatkov o dejanski rabi, površin prostorov in izmeri zemljišč ter zemljiškoknjižnih podatkov, ki so pogosto neažurni oz. neskladni. Občine zakon zavezuje k posredovanju podatkov po uradni dolžnosti. Prav tako so občine dolžne pri posamezni nepremičnini, ki je bila določena za javno infrastrukturo na področju kulture, predlagati zaznambo v zemljiški knjigi.

V prilogi vam pošiljamo tabelo s podatki o nepremičninah, ki jih je vaša občina določila za javno kulturno infrastrukturo, s katerimi razpolagamo. Vljudno prosimo, da v priloženi tabeli popravite oziroma dopolnite podatke in posredujete morebitne sklepe, če je prišlo do sprememb oziroma morebitne nove določitve nepremičnin za javno kulturno infrastrukturo, pa nam navedenih podatkov oz. sklepov še niste posredovali.

Prosimo, da dopolnjeno tabelo in sklepe posredujete iz uradnih naslovov po elektronski pošti s sklicem na številko 478-18/2020/111 na elektronski naslov Ministrstva za kulturo, [gp.mk@gov.si](mailto:gp.mk@gov.si), do **ponedeljka, 25. 10. 2021.**

V primeru nejasnosti ali dodatnih vprašanj se lahko obrnete na kontaktno osebo:

* Mag. Tomaž Kukovica, sekretar, tel. št. 01 369 58 64, [tomaz.kukovica@gov.si](mailto:tomaz.kukovica@gov.si) .

Pripravil: **dr. Ignacija Fridl Jarc**

* Mag. Tomaž Kukovica, sekretar **DRŽAVNA SEKRETARKA**

po pooblastilu št. 1003-5/2020/7

z dne 7.5.2020

Priloge:

- tabela s podatki iz evidence javne kulturne infrastrukture

Poslati:

- vsem slovenskim občinam

**PREDLOG ZA PODPIS PRILOŽENEGA DOKUMENTA**

**Številka dokumenta:** 478-18/2020/111

**Vrsta dokumenta**: **Nepremičnine s statusom javne infrastrukture na področju kulturne – poziv za posredovanje ažuriranih podatkov in sklepov o določitvi nepremičnin za javno kulturno infrastrukturo**

**Zadeva dokumenta:**

**Organizacijska enota, ki je dokument pripravila:**

Služba za investicije in ravnanje s stvarnim premoženjem

**Vsebina in kratka obrazložitev dokumenta:**

MK dvakrat letno preverja spremembe na področju občinskih evidenc javne kulturne infrastrukture, za katero mora voditi evidenco.

**Dokument pripravil:**

Mag. Tomaž Kukovica, sekretar

**Parafna tabela:**

|  |  |  |
| --- | --- | --- |
| Pravnik NOE | Vodja NOE, sektorja | v.d. generalnega sekretarja |
| Miran Zupan | Mag. Tomaž Kukovica | Igor Prodnik |
| Parafa: | Parafa: | Parafa: |
| Datum: | Datum: | Datum: |
| Pripombe: | Pripombe: | Pripombe: |
|  |  |  |

Vrniti: mag. Tomaž Kukovica, SIRSP